钦定古今图书集成/方舆汇编/职方典/第1531卷 > 《独啸亭》前人
## 钦定古今图书集成/方舆汇编/职方典/第1531卷 > 《独啸亭》前人

“一年卧衡门，复领楚西牧。此行谁使之，应不为斗粟。”
和衷乏僚采，供御少徒仆。讼亭日无事，何必修边幅。
每当风日佳，散步自扪腹。仰天舒郁襟，大块苦局促。
正声发唇齿，馀响振林木。浮云敛太清，长风动虚谷。
虽未谐宫商，犹堪拟丝竹。缘非不平鸣，祇用矫庸俗。
新亭已结构，徙依一寓目。燕雀莫惊猜，吾将逐黄鹄。